
Quadcopter vezérlés HMI rendszer segítségével

A drón technológia fejlődésével a felhasználhatóságuk köre is kibővülni látszik. Kezdetben többnyire csak hadászati és légi felvételek készítésére alkalmazták őket, de napjainkban már komoly fejlesztések folynak a szállítás, orvosi segítségnyújtás, katasztrófa sújtotta területek vizsgálata, valamint az épületfelmérés területén történő felhasználásra. A drónok többsége erre alkalmas rádiótávirányítóval vezérelhető. A Parrot AR drone 2.0-ás verziója ezzel ellentétben a már elterjedt okos eszközök (telefon, tablet) segítéségével vezérelhető. A drón architechtúrája lehetővé teszi, hogy a megfelelő fejlesztési környezet segítségével alternatív vezérlést készíthessük.
A dolgozat egy ilyen alternatív vezérlés megvalósítását tárgyalja egy korábbi saját fejlesztésű alkalmazás felhasználásával, ami egy a szem mozgásának követésére alkalmas rendszer, valamint egy erre a célra készült Androidos alkalmazás segítségével.
A dolgozat bemutatja a szem mozgásának követésére készített alkalmazást és eredményeit, valamint annak újrafelhasznált elemeit. Betekintést enged az elkészült Android-LabVIEW-bluetooth alkalmazás során felhasznált megoldásokba. Tárgyalja a szabályzáshoz szükséges környezetet, a szabályzási folyamat menetét. Említést tesz a drón alaptulajdonságairól, valamint bemutatja a vezeték nélküli kapcsolat valamint szabványos drón kommunikáció LabVIEW implementációját.
Végezetül képek segítségével bemutatja az elkészült alkalmazással elvégzett teszteket, és szövegben magyarázza a látottakat.



